text: Se video: Dronningen og Kongeskibet lagde til kaj
  19 juli 2018 kl. 08.05
  Så er dronning Margrethe ankommet med kongeskibet til Haderslev.
  Dronning Margrethe er på vej til Syd- og Sønderjylland. Første stop er i Haderslev, hvor kongeskibet Dannebrog netop har lagt til kaj.
  Klokken 10 i Haderslev blev dronning Margrethe modtaget af statsforvaltningsdirektør Helle Haxgart og fik overrakt en buket blomster af 11-årige Amanda Bitsch Hedegaard.
  Vojens Brass Band spillede ”Kong Christian”, og herefter præsenterede Helle Haxgart borgmester Hans Peter Geil (V) for dronningen. Efter den hilsen præsenterede borgmesteren sin hustru og modtagelseskomitéen for dronningen.
  En bruger på Snapchat har optaget denne video fra Haderslev:
  Herefter hilste dronningen på fanebærerne, musikkorps og publikum, og der var faner fra enheder og soldaterforeninger i området.
  Klokken 10.15 satte dronning Margrethe sig i en bil kører nu mod Gråsten.
  